На основу члана 18. став 6, члана 26. став 1. тачка 1, члан 24. и 27. став 10. Закона о јавној својини („Службени гласник РС“ број 72/11, 88/2013, 105/2014 и 108/2016) и члана 67. тачка 19. Статута Града Ужица („Службени лист града Ужица“ број 16/13 – пречишћен текст), Скупштина града Ужица на седници одржаној \_\_\_\_\_\_\_\_2017. године, доноси

**О Д Л У К У**

**1.** Даје се на коришћење и управљање Предшколској установи „Ужице“, зграда у функцији осталог образовања – Дечији вртић на Пори, површине 745 м² која се налази у Ужицу, улица Хајдук Вељкова број 1, изграђена на катастарској парцели број 1735/1 КО Ужице и уписана у лист непокретности број 11666 КО Ужице као јавна својина града Ужица.

**2.** Обавезује се Предшколска установа „Ужице“ да поднесе захтев за упис права коришћења на објекту из тачке 1. ове Одлуке код надлежног Републичког геодетског завода-Служба за катастар непокретности у Ужицу, без даљег учешћа града Ужица.

 **3.** Право коришћења и управљања на објекту из тачке 1. ове Одлуке даје се Предшколској установи „Ужице“ за обављање делатности због које је ова установа основана.

**4.** Ова одлука ступа на снагу осмог дана од дана објављивања у „Службеном листу града Ужица.“

**О б р а з л о ж е њ е**

У члану 18. став 6. Закона о јавној својини прописано је да установе чији је оснивач јединица локалне самоуправе, а које немају статус органа јединице локалне самоуправе или јавног предузећа, односно друштва капитала, имају право коришћења на непокретним и покретним стварима у јавној својини које су им пренете на коришћење, а у члану 26. у ставу 1. тачка 1. прописано је да се располагањем стварима у јавној својини сматра давање ствари на коришћење.У члану 24. истог закона прописано је да се под управљањем стварима у јавној својини подразумева њихово одржавање, обнављање и унапређивање.

У складу са чланом 27. став 10. Закона о јавној својини о располагању стварима у јавној својини јединице локалне самоуправе одлучује орган јединице локалне самоуправе одређен у складу са законом и статутом јединице локалне самоуправе. Чланом 67. став 1. тачка 19. Статута града Ужица прописано је да Скупштина града доноси одлуку о коришћењу и располагању непокретностима које су у јавној својини Града.

Имајући у виду наведене одредбе, Скупштина је одлучила као у диспозитиву Одлуке.

РЕПУБЛИКА СРБИЈА

ГРАД УЖИЦЕ

СКУПШТИНА ГРАДА

I број 60-6/17

\_\_\_\_\_\_2017. године

У ж и ц е

 **ПРЕДСЕДНИК СКУПШТИНЕ**

 **Бранислав Митровић**